Keskiviikko 11. toukokuuta 2011

Mittayksikköjä koskevan jäsenvaltioiden lainsäädännön lähentäminen ***I

P7_TA(2011)0209

Euroopan parlamentin lainsäädäntöpäätöslauselma 11. toukokuuta 2011 ehdotuksesta Euroopan parlamentin ja neuvoston direktiiviksi mittayksikköjä koskevan jäsenvaltioiden lainsäädännön lähentämisestä (kodifikaatio) (KOM(2010)0507 – C7-0287/2010 – 2010/0260(COD))

2012/C 377 E/36

(Tavallinen lainsäätämisjärjestys – kodifiointi)

Euroopan parlamentti, joka

(1) EUVL C 54, 19.2.2011, s. 31.

(2) EYVL C 102, 4.4.1996, s. 2.

Keskiviikko 11. toukokuuta 2011

P7_TC1-COD(2010)0260

Euroopan parlamentin kanta, vahvistettu ensimmäisessä käsittelyssä 11. toukokuuta 2011, Euroopan parlamentin ja neuvoston direktiivin 2011/…/EU antamiseksi mittayksikköjä koskevan jäsenvaltioiden lainsäädännön lähentämisestä (kodifikaatio)

(ETA:n kannalta merkityksellinen teksti)

EUROOPAN PARLAMENTTI JA EUROOPAN UNIONIN NEUVOSTO, jotka

ottavat huomioon Euroopan unionin toiminnasta tehdyn sopimuksen ja erityisesti sen 114 artiklan,

ottavat huomioon Euroopan komission ehdotuksen,

sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,

ottavat huomioon Euroopan talous- ja sosiaalikomitean lausunnon (1),

noudattavat tavallista lainsäätämisjärjestystä (2),

sekä katsovat seuraavaa:

(1) Mittayksikköjä koskevan jäsenvaltioiden lainsäädännön lähentämisestä 20 päivänä joulukuuta 1979 annettua neuvoston direktiiviä 80/181/ETY (3) on muutettu useita kertoja ja huomattavilta osilta (4). Sen vuoksi olisi selkeyden ja järkeistämisen takia kodifioitava mainittu direktiivi.

(2) Mittayksiköt ovat välttämättömiä kaikkia mittauslaitteita käytettäessä mittausten tai määrän ilmaisemiseksi. Mittayksikköjä käytetään useimmilla ihmisen toiminta-alueilla. On tarpeen varmistaa suurin mahdollinen selvyys niiden käytössä. Tämän vuoksi on tarpeen säännellä niiden käyttöä unionin sisällä taloudellisia tarkoituksia, kansanterveyttä ja yleistä turvallisuutta koskevilla aloilla kuin myös hallinnollisia toimia varten.

(3) Mittayksiköt ovat Pariisissa 20 päivänä toukokuuta 1875 allekirjoitetun metrikonvention, johon kaikki jäsenvaltiot ovat liittyneet, asettaman yleisen paino- ja mittakonferenssin (CGPM) kansainvälisten päätösten alaisia. Kansainvälinen yksikköjärjestelmä (SI) laadittiin näiden päätösten tuloksena.

(4) Kansainvälisten kuljetusten alalla on unionia tai jäsenvaltioita sitovia kansainvälisiä yleissopimuksia tai sopimuksia kansainvälisten kuljetusten alalla. Näitä yleissopimuksia tai sopimuksia on noudatettava.

(5) Ottaen huomioon, että koska tiettyjä luonteeltaan paikallisia poikkeuksia sovelletaan vielä Yhdistyneessä kuningaskunnassa ja Irlannissa ja ne koskevat rajoitettua määrää tuotteita, poikkeusten voimassaolon jatkaminen ei aiheuttaisi muita kuin tulleihin liittyviä kaupan esteitä, ja sen vuoksi niiden soveltamisen lopettaminen ei ole tarpeen.

(6) Tietyt kolmannet maat eivät ota markkinoilleen tuotteita, joiden merkinnät on tehty ainoastaan tässä direktiivissä vahvistettuina laillisina mittayksikköinä. Näihin maihin vientiä harjoittaville yrityksille aiheutuu haittaa, jos lisämerkinnät eivät ole enää sallittuja. Epävirallisina mittayksikköinä esitettyjen lisämerkintöjen käyttö olisi siten edelleen sallittava.

(7) Tällaisten lisäosoitusten käyttö voisi mahdollistaa myös kansainvälisellä tasolla mahdollisesti kehitettävien uusien metrijärjestelmään kuuluvien yksiköiden asteittaisen ja joustavan käyttöönoton.

(8) Tällaisten lisäosoitusten käytön järjestelmällinen käyttöönotto kaikkiin mittauslaitteisiin nähden, mukaanluettuina lääketieteelliset laitteet, ei kuitenkaan välttämättä ole suotavaa. Tämän vuoksi jäsenvaltioiden on voitava vaatia alueellaan mittauslaitteiden varustamista määrän osoituksin yhdessä virallisessa mittayksikössä.

(9) Tämä direktiivi ei vaikuta jo ennen direktiivin 80/181/ETY soveltamispäivää markkinoille saatettujen tuotteiden valmistuksen jatkamiseen. Se kuitenkin vaikuttaa sellaisten tuotteiden ja laitteiden markkinointiin ja käyttöön, joissa määrä ilmaistaan mittayksiköissä, jotka eivät enää ole virallisia mittayksikköjä, kun näitä tuotteita ja laitteita tarvitaan jo markkinoilla olevien tuotteiden, laitteiden ja välineiden komponenttien tai osien täydentämiseen tai korvaamiseen. Tämän vuoksi jäsenvaltioiden on tarpeen sallia tällaisten tuotteiden ja laitteiden saattaminen markkinoille ja käyttö osien täydentämiseksi ja korvaamiseksi, jotta markkinoilla jo olevien tuotteita, laitteita ja välineitä voidaan edelleen käyttää siitä huolimatta, että määrä ilmaistaan mittayksiköissä, jotka eivät enää ole virallisia mittayksiköitä.

(10) Tällä direktiivillä tuetaan sisämarkkinoiden moitteetonta toimintaa siinä säädetyn mittayksikköjen yhdenmukaistamisen tason kautta. Tässä yhteydessä on tarkoituksenmukaista, että komissio valvoo tähän direktiiviin liittyvää markkinoiden kehittymistä ja kyseisen direktiivin täytäntöönpanoa, erityisesti sisämarkkinoiden toiminnan mahdollisten esteiden osalta ja näiden esteiden poistamiseksi tarvittavan yhdenmukaistamisen osalta.

(11) Kauppasuhteissa kolmansien maiden kanssa, mukaan lukien transatlanttinen talousneuvosto, komission on tarkoituksenmukaista edelleen voimakkaasti pyrkiä siihen, että kolmansien maiden markkinoilla hyväksyttäisiin tuotteita, jotka on merkitty ainoastaan SI-yksiköillä.

(12) Tämä direktiivi ei vaikuta liitteessä II olevassa B osassa mainittuihin jäsenvaltioita velvoittaviin määräaikoihin, joiden kuluessa jäsenvaltioiden on saatettava direktiivit osaksi kansallista lainsäädäntöä ja sovellettava niitä,

OVAT HYVÄKSYNEET TÄMÄN DIREKTIIVIN:

1 artikla

Viralliset mittayksiköt, joita tässä direktiivissä käytetään määrien ilmaisuun, ovat:

a) yksiköt, jotka luetellaan liitteessä I olevassa I luvussa;

b) liitteessä I olevassa II luvussa luetteloidut vain niissä jäsenvaltioissa, joissa ne oli sallittu 21 päivänä huhtikuuta 1973.

2 artikla

1. Edellä 1 artiklaan perustuvat velvoitteet koskevat käytettäviä mittauslaitteita, tehtäviä mittauksia ja mittayksiköissä ilmaistavia määrän osoituksia.

2. Tämä direktiivi ei vaikuta ilma-, meri- ja rautatieliikenteessä sellaisten mittayksikköjen käyttämiseen, jotka on sovittu unionia tai jäsenvaltioita sitovissa kansainvälisissä yleissopimuksissa tai sopimuksissa, ellei niitä ole tehty velvoittaviksi direktiivillä.

3 artikla

1. Tässä direktiivissä ‧lisäosoituksella‧ tarkoitetaan yhtä tai useampaa määrän osoitusta ilmaistuina mittayksiköissä, jotka eivät sisälly liitteessä I olevassa I luvussa seuraaviin määrän osoituksiin mainitun I luvun mittayksiköissä ilmaistuina.

2. Lisäosoitusten käyttö sallitaan.

Kuitenkin jäsenvaltiot voivat vaatia, että mittauslaitteissa määrä osoitetaan yhdellä virallisella mittayksiköllä.

3. Osoituksen ollessa ilmaistuna luetteloiduissa mittayksiköissä, on liitteessä I olevaa I lukua noudatettava ensisijaisesti. Erityisesti osoitukset, jotka on ilmaistu mittayksiköissä, joita ei ole luetteloitu mainitussa I luvussa, on ilmaistava numeroilla, jotka eivät ole suurempia kuin vastaavan liitteessä I olevassa I luvussa luetteloiduissa mittayksiköissä olevan osoituksen numerot.

4 artikla

Niiden mittayksikköjen käyttö, jotka eivät ole tai eivät ole enää virallisia, sallitaan:

a) tuotteissa ja laitteissa, jotka on jo saatettu markkinoille tai otettu käyttöön 20 päivänä joulukuuta 1979;

b) a alakohdassa olevien tuotteiden ja laitteiden komponenttien tai osien täydentämiseen tai korvaamiseen tarvittavien tuotteiden ja laitteiden komponenteissa ja osissa.

Kuitenkin mittauslaitteiden näyttölaitteissa voidaan vaatia virallisia mittayksikköjä käytettäväksi.

5 artikla

Tämän direktiivin täytäntöönpanoa ja erityisesti lisämerkintöjä koskevia kysymyksiä tutkitaan edelleen, ja tarvittaessa toteutetaan tarkoituksenmukaisia toimenpiteitä mittauslaitteita ja metrologisia tarkastusmenetelmiä koskevista yleisistä säännöksistä 23 päivänä huhtikuuta 2009 annetun Euroopan parlamentin ja neuvoston direktiivin 2009/34/EY (5) 17 artiklassa tarkoitetun menettelyn mukaisesti.

6 artikla

Komissio valvoo tähän direktiiviin liittyvää markkinoiden kehittymistä ja direktiivin täytäntöönpanoa sisämarkkinoiden ja kansainvälisen kaupan moitteettoman toiminnan kannalta ja antaa Euroopan parlamentille ja neuvostolle kertomuksen sekä tarvittavat ehdotukset viimeistään 31 päivänä joulukuuta 2019.

7 artikla

Jäsenvaltioiden on huolehdittava siitä, että luonnokset tässä direktiivissä tarkoitettuja kysymyksiä koskevista laeista, asetuksista ja hallinnollisista määräyksistä, jotka jäsenvaltiot aikovat antaa, toimitetaan komissiolle riittävän ajoissa, jotta se voi esittää huomautuksensa.

8 artikla

Kumotaan direktiivi 80/181/ETY, sellaisena kuin se on muutettuna liitteessä II olevassa A osassa mainituilla direktiiveillä, sanotun kuitenkaan rajoittamatta jäsenvaltioita velvoittavia liitteessä II olevassa B osassa asetettuja määräaikoja, joiden kuluessa niiden on saatettava mainitut direktiivit osaksi kansallista lainsäädäntöä ja sovellettava niitä.

Viittauksia kumottuun direktiiviin pidetään viittauksina tähän direktiiviin liitteessä III olevan vastaavuustaulukon mukaisesti.

9 artikla

Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

10 artikla

Tämä direktiivi on osoitettu kaikille jäsenvaltioille.

Tehty [ssä/ssa] Euroopan parlamentin puolesta Puhemies Neuvoston puolesta Puheenjohtaja

(1) EYVL C 54, 19.2.2011, s. 31.

(2) Euroopan parlamentin kanta, vahvistettu 11. toukokuuta 2011.

(3) EYVL L 39, 15.2.1980, s. 40.

(4) Katso liitteessä II oleva A osa.

(5) EYVL L 106, 28.4.2009, s. 7.

Keskiviikko 11. toukokuuta 2011

LIITE I I LUKU VIRALLISET MITTAYKSIKÖT, JOITA TARKOITETAAN 1 ARTIKLAN a ALAKOHDASSA 1. SI-YKSIKÖT JA NIIDEN KYMMENEN KERRANNAISET JA JAANNAISET 1.1. SI-perusyksiköt Suure Yksikkö Nimi Tunnus Pituus metri m Massa kilogramma kg Aika sekunti s Sähkövirta ampeeri A Termodynaaminen lämpötila kelvin K Ainemäärä mooli mol Valovoima kandela cd SI-perusyksikköjen määritelmät ovat seuraavat Pituuden yksikkö Metri on matkan pituus, jonka valo kulkee tyhjiössä aikavälissä 1/299 792 458 sekuntia. (Seitsemästoista CGPM (1983), päätös 1) Massan yksikkö Kilogramma on massan yksikkö; se on yhtä suuri kuin kansainvälisen kilogramman prototyypin massa. (Kolmas CGPM (1901), konferenssiraportin sivu 70) Ajan yksikkö Sekunti on 9 192 631 770 kertaa sellaisen säteilyn jakson aika, joka vastaa cesium 133-atomin siirtymää perustilan ylihienorakenteen kahden energiatason välillä. (Kolmastoista CGPM (1967), päätös 1) Sähkövirran yksikkö Ampeeri on sellainen ajallisesti muuttumaton sähkövirta, joka kulkiessaan kahdessa suorassa yhdensuuntaisessa, äärettömän pitkässä ja ohuessa johtimessa, joiden poikkileikkaus on ympyrä ja jotka ovat 1 metrin etäisyydellä toisistaan tyhjiössä, aikaansaa johtimien välille 2 × 10-7 newtonin voiman johtimen metriä kohden. (Kansainvälinen paino- ja mittakomitea (CIPM) (1946), päätös 2, hyväksytty yhdeksännessä CGPM (1948)) Termodynaamisen lämpötilan yksikkö Kelvin, termodynaamisen lämpötilan yksikkö, on 1/273,16 veden kolmoispisteen termodynaamisesta lämpötilasta. Määritelmä viittaa veteen, jonka isotooppinen koostumus on määritelty seuraavina ainemäärien suhteina: 0,00015576 moolia 2H per moolia 1H, 0,0003799 moolia 17O per moolia 16O ja 0,0020052 moolia 18O per moolia 16O. (Kolmastoista CGPM (1967), päätös 4, ja kahdeskymmeneskolmas CGPM (2007), päätöslauselma 10) Ainemäärän yksikkö Mooli on ainemäärä sellaisessa systeemissä, joka sisältää yhtä monta perusosasta kuin 0,012 kilogrammassa hiili 12:ta on atomeja. Kun moolia käytetään, perusosaset on määriteltävä ja ne voivat olla atomeja, molekyylejä, ioneja, elektroneja, muita hiukkasia tai sellaisten hiukkasten määriteltyjä ryhmiä. (Neljästoista CGPM (1971), päätös 3) Valovoiman yksikkö Kandela on sellaisen säteilijän valovoima, joka tiettyyn suuntaan lähettää monokromaattista 540 × 1012 hertsin taajuista säteilyä ja jonka säteilyintensiteetti tähän suuntaan on 1/683 wattia steradiaania kohti. (Kuudestoista CGPM (1979), päätös 3) 1.1.1. Erityisnimi ja tunnus lämpötilan SI-johdannaisyksikölle celsiuslämpötilojen ilmaisemiseen Suure Yksikkö Nimi Tunnus Celsiuslämpötila celsiusaste °C Celsiuslämpötila t määritetään kahden termodynaamisen lämpötilan T ja T0 välisenä erona t = T - T0 missä T0 = 273,15 K. Lämpötilaväli tai lämpötilaero voidaan ilmaista joko kelvineinä tai celsiusasteina. Yksiköt "celsiusaste" ja "kelvin" ovat yhtä suuret. 1.2. SI-johdannaisyksiköt 1.2.1. SI-johdannaisyksikköjä koskeva yleissääntö SI-perusyksiköistä johdetut yksiköt ilmaistaan algebrallisesti SI-perusyksikköjen potenssien tulona käyttäen numerokerrointa, joka on yhtä suuri kuin 1. 1.2.2. SI-johdannaisyksiköt, joilla on nimi ja tunnus Suure Yksikkö Ilmaisu Nimi Tunnus Muissa SI-yksiköissä SI-perusyksiköissä ja SI-täydennysyksiköissä Tasokulman yksikkö radiaani rad m · m–1 Avaruuskulma steradiaani sr m2 · m–2 Taajuus hertsi Hz s-1 Voima newton N m · kg · s-2 Paine, jännitys pascal Pa N · m-2 m-1 · kg · s-2 Energia, työ joule J N · m m2 · kg · s-2 Teho (1), säteilyvuo watti W J · s-1 m2 · kg · s-3 Sähkövaraus coulombi C s · A Sähköpotentiaali, potentiaaliero, sähkömotorinen voima voltti V W · A-1 m2 · kg · s-3 · A-1 Resistanssi ohmi Ω V · A-1 m2 · kg · s-3 · A-2 Konduktanssi siemens S A · V-1 m-2 · kg-1 · s3 · A2 Kapasitanssi faradi F C · V-1 m-2 · kg-1 · s4 · A2 Magneettivuo weber Wb V · s m2 · kg · s-2 · A-1 Magneettivuon tiheys tesla T Wb · m-2 kg · s-2 · A-1 Induktanssi henry H Wb · A-1 m2 · kg · s-2 · A-2 Valovirta lumen lm cd · sr cd Valaistusvoimakkuus luksi lx lm · m-2 m-2 · cd (Radionuklidin) aktiivisuus becquerel Bq s-1 Absorboitunut annos, aineeseen siirtynyt ominaisenergia kerma, absorboitunut annosindeksi gray Gy J · kg-1 m2 · s-2 Ekvivalenttiannos sievert Sv J · kg-1 m2 · s-2 Katalyytinen aktiivisuus katal kat Mol s-1 SI-perusyksiköistä johdetut yksiköt voidaan ilmaista I luvussa luetteloiduilla yksiköillä. Erityisesti voidaan SI-johdannaisyksiköt ilmaista ylläolevassa taulukossa annetuilla erityisnimillä ja tunnuksilla; esimerkiksi dynaamisen viskositeetin SI-yksikkö voi olla ilmaistuna muodossa m-1 · kg · s-1 tai N · s · m-2 tai Pa · s. 1.3. Tiettyjen kymmenen kerrannaisten ja jaannaisten merkitsemiseen käytetyt etuliitteet ja niiden tunnukset Kerroin Etuliite Tunnus 1024 jotta Y 1021 setta Z 1018 eksa E 1015 peta P 1012 tera T 109 giga G 106 mega M 103 kilo k 102 hehto h 101 deka da 10-1 desi d 10-2 sentti c 10-3 milli m 10-6 mikro μ 10-9 nano n 10-12 piko p 10-15 femto f 10-18 atto a 10-21 septo z 10-24 jokto y Massan yksikön kymmenen kerrannaisten ja jaannaisten nimet ja tunnukset muodostetaan lisäämällä etuliitteet sanaan "gramma" ja tunnukseen "g". Jos johdannaisyksikkö on ilmaistu murtolukuna, sen kymmenen kerrannaiset ja jaannaiset voidaan merkitä liittämällä etuliite osoittajan tai nimittäjän yksikköihin tai molempiin näihin osiin. Yhdistettyjä etuliitteitä eli etuliitteitä, jotka on muodostettu yhdistelemällä useampia edellä mainittuja etuliitteitä, ei saa käyttää. 1.4. Erikseen hyväksytyt SI-yksikköjen kymmenen kerrannaisten ja jaannaisten nimet ja tunnukset Suure Yksikkö Nimi Tunnus Arvo tilavuus litra l tai L (2) 1 l = 1 dm3 = 10-3 = m3 massa tonni t 1 t = 1 Mg = 103 kg paine, jännitys baari Baari (3) 1 baari = 105 Pa Huomautus: Edellä 1.3 kohdassa mainittuja etuliitteitä ja niiden tunnuksia saa käyttää yhdessä 1.4 kohdassa olevan taulukon yksikköjen ja tunnusten kanssa. 2. YKSIKÖT, JOTKA ON MÄÄRITELTY SI-YKSIKKÖJEN POHJALTA, MUTTA EIVÄT OLE NIIDEN KYMMENEN KERRANNAISIA TAI JAANNAISIA Suure Yksikkö Nimi Tunnus Arvo Tasokulma kierros (*) (4) (5) 1 kierros = 2 π rad graadi (*) tai gooni (*) gon (*) 1 gon = π/200 rad aste ° 1° = π/180 rad kulmaminuutti ′ 1′ = π/10 800 rad kulmasekunti ″ 1″ = π/648 000 rad Aika minuutti min 1 min = 60 s tunti h 1 h = 3 600 s päivä d 1 d = 86 400 s Huomautus: Edellä 1.3 kohdassa mainittuja etuliitteitä saa käyttää vain nimien "graadi" ja "gooni" ja tunnuksen "gon" kanssa. 3. SI-JÄRJESTELMÄSSÄ KÄYTETYT YKSIKÖT, JOIDEN ARVOT SI-YKSIKKÖINÄ SAADAAN KOKEELLISESTI Suure Yksikkö Nimi Tunnus Määritelmä Energia elektronivoltti eV Elektronivoltti on se liike-energia, jonka elektroni saa, kun se siirtyy tyhjiössä yhden voltin potentiaalieron läpi. Massa atomimassayksikkö u Atomimassayksikkö on yksi kahdestoistaosa nyklidin 12C atomin massasta. Huomautus: Edellä 1.3 kohdassa mainittuja etuliitteitä ja niiden tunnuksia voidaan käyttää yhdessä kahden yksikön ja niiden tunnusten kanssa. 4. YKSIKÖT JA YKSIKKÖJEN NIMET, JOTKA SALLITAAN VAIN ERIKOISALOILLA Suure Yksikkö Nimi Tunnus Arvo Optisen järjestelmän voimakkuus dioptria (*) 1 dioptria = 1 m-1 Jalokivien massa metrinen karaatti 1 metrinen karaatti = 2 × 10-4 kg Viljelysmaan ja rakennusmaan pinta-ala aari a 1 a = 102 m2 Tekstiililankojen ja -kuitujen massa pituusyksikköä kohden tex (*) tex (*) 1 tex = 10-6 kg · m-1 Verenpaine ja ruumiin muiden nesteiden paine Elohopeamillimetri mm Hg (*) 1 mm Hg = 133,322 Pa Tehollinen poikkileikkauspinta barn b 1 b = 10-28 m2 Huomautus: Edellä 1.3 kohdassa mainittuja etuliitteitä ja niiden tunnuksia saa käyttää yhdessä näiden yksikköjen ja niiden tunnusten kanssa lukuun ottamatta elohopeamillimetriä ja sen tunnusta. Kerrannaista 102 a kutsutaan kuitenkin "hehtaariksi". 5. YHDISTELMÄYKSIKÖT Yksikköjen yhdistelmät I luvussa muodostavat yhdistelmäyksikköjä. II LUKU VIRALLISET MITTAYKSIKÖT, JOITA TARKOITETAAN 1 ARTIKLAN b ALAKOHDASSA JA JOTKA SALLITAAN VAIN ERITYISEEN KÄYTTÖÖN Käyttöalue Yksikkö Nimi Likiarvo Tunnus Liikennemerkit, etäisyyden ja nopeuden mittaus maili 1 maili = 1 609 m maili jaardi 1 yd = 0,9144 m yd jalka 1 ft = 0,3048 m yd tuuma 1 in = 2,54 × 10-2 m in Tynnyrioluen ja -siiderin anniskelu; maito palautusastioissa pintti 1 pt = 0,5683 × 10-3 m3 pt Kaupat jalometalleilla troy ounce 1 oz tr = 31,10 × 10-3 oz tr Tässä luvussa luetteloituja yksikköjä voidaan yhdistää keskenään tai I luvun yksikköjen kanssa yhdistelmäyksikköjen muodostamiseksi. (1) Tehon yksikön erityisnimiä: nimi volttiampeeri (tunnus ‧VA‧), kun sitä käytetään ilmaisemaan vaihtosähkövirran näennäistehoa ja vari (tunnus ‧var‧), kun sitä käytetään ilmaisemaan loissähkötehoa. ‧Var‧ ei sisälly CGPM:n päätöksiin. (2) Kahta tunnusta "l" ja "L" voidaan käyttää litran yksiköstä. (Kuudestoista CGPM (1979), päätös 5). (3) Yksikkö, joka on luetteloitu Kansainvälisen paino- ja mittatoimiston luettelossa (BIPM) väliaikaisesti hyväksyttyjen yksikköjen joukossa. Huomautus: Edellä 1.3 kohdassa mainittuja etuliitteitä ja niiden tunnuksia saa käyttää yhdessä 1.4 kohdassa olevan taulukon yksikköjen ja tunnusten kanssa. (4) Merkki (*) yksikön nimen tai tunnuksen jälkeen osoittaa, että se ei esiinny CGPM:n, CIPM:n tai BIPM:n tekemissä luetteloissa. Tämä koskee koko liitettä. (5) Ei ole olemassa kansainvälistä tunnusta. Huomautus: Edellä 1.3 kohdassa mainittuja etuliitteitä saa käyttää vain nimien "graadi" ja "gooni" ja tunnuksen "gon" kanssa.